《用前韵答翁子静》
宋代·洪迈

客心既岑寂，节物亦倥偬。
幽篱菊初暗，深壑梅已动。
古人微尺璧，顾谓寸阴重。
欲从夫子游，制肘愧不勇。
松高节磊砢，鹤老格清耸。
当知山泽臞，谁羡将相种。
一官戏人间，丛书以自拥。
微言闻绪余，三叹手辄拱。
青天本寥廓，不受云雾滃。
愿言瞻清明，茗碗不辞捧。

作者简介：洪迈（1123——1202），南宋饶州鄱阳（今江西省上饶市鄱阳县）人，字景卢，号容斋，又号野处。洪皓第三子。官至翰林院学士、资政大夫、端明殿学士，副丞相、封魏郡开国公、光禄大夫。卒年八十，谥“文敏”。配张氏，兵部侍郎张渊道女、继配陈氏，均封和国夫人。南宋著名文学家。